אורי וידיסלבסקי

אֹוֹרי וידיסלבסקי (נולד ב-14 במרץ 1955) הוא מוזיקאי, מלחין, מעבד, עורך, מפיק ומנהל מוזיקלי ובמאי ישראלי. המנהל האמנותי של תיאטרון דימונה. וידיסלבסקי נולד בקיבוץ עין חרוד מאוחד. אימו, זהרה, הייתה אחייניתו של האמן יוסף בודקו. בגיל תיכון למד בתל אביב והיה חבר בלהקות רוק. בוגר האקדמיה למוזיקה על שם רובין בתל אביב. מהמלחינים הבולטים בתחומו ואחד מהפוריים בישראל. מלחין משנת 1983 לתיאטרון, לקולנוע ולהפקות מחול בישראל ומחוצה לה. הלחין מאות מחזות ומופעי תיאטרון. המוזיקה שלו מגוונת וכוללת סוגות מוזיקליות שונות, כגון: ג'אז, מוזיקה קלאסית, בוסה נובה ועוד. כתב לחנים לקומדיות, טרגדיות, פנטזיות, סאטירות, מחזות זמר, אופרות, קברטים. הלחין גם הצגות לילדים. וידיסלבסקי מגדיר את עצמו כמלחין יהודי. הוא משלב בעבודתו מוטיבים חסידיים, ערביים ומזרחיים אחרים, אירופאיים, אמריקאיים ואפריקאיים. הלחין מחזות ומופעי תיאטרון, בין היתר, עבור תיאטרון הבימה, התיאטרון הקאמרי, תיאטרון חיפה, החאן הירושלמי, תיאטרון באר שבע, תיאטרון אורנה פורת לילדים ולנוער והיידישפיל. משנת 2009 כותב, מביים ומנהל מוזיקלית הופעות קרקס ב"קרקס Y", שהוקם על ידי יניב סוויסה וקרן אלנקווה. בשנת 1987 הסיר וידיסלבסקי את שמו מהקברט הסאטירי "החילוני האחרון" לאחר שההצגה הועלתה בגרסה מצונזרת בקאמרי, עקב פסילה של מספר קטעים על ידי המועצה לביקורת סרטים ומחזות. בשנת 1990 הקים את "הדיוואן", קבוצה מוזיקלית שפיתחה את סגנון המוזיקה העממית בישראל. באותה שנה גם זכה בפרס ראשון בפסטיבל עכו על הלחנה מוזיקה להצגה "פונדק הרוחות". בשנת 1994 היה מועמד לפרס האוסקר הישראלי בתחום המוזיקה על הלחנה לשני סרטים: "שְחוּר" ו"ארץ חדשה". באותה שנה, במסגרת שירות המילואים שלו, הלחין את השיר שנבחר לאהוב ביותר בין שירי הלהקות הצבאיות בתוכנית שיר השירים – חורף 73, למילים של שמואל הספרי עבור להקת חינוך מיוחד. וידיסלבסקי הלחין את רוב שירי הלהקה, חלקם למילים של הספרי. בשנת 1995 יצרו יחד את השיר "אבינו אברהם", לאחר הטבח במערת המכפלה. השיר נאסר לביצוע בצה"ל. בשנת 2000 העלה וידיסלבסקי מופע מיוחד בהבימה במטרה להילחם באלימות בשם "שרים נגד אלימות". במופע, אותו ערך וניהל מוזיקלית, השתתפו גילה אלמגור, ריקי גל, יורם חטב, זהבה בן, מיקי גבריאלוב, סי היימן, דני ליטני, באלדי אולייר, יבגני שפובלוב, דפנה ארמוני, איילה אינגדשט, אפרת כהן, יונתן רוזן ושחקנים נוספים מהבימה. בשנת 2015 זכה בפרס ליוצר מצטיין על שם פינקל מטעם הבימה על חלקו בהצגות "הקמצן", "חיזור גורלי", "פתאום הגיע סתיו" ו"הבן הטוב". וידסלבסקי נשוי לשחקנית נעמה שפירא, ששיחקה במספר הצגות שהלחין וידיסלבסקי וביניהן: "קיסריה – סופ"ש", "שירה", "פיקניק בחוסמסה", "שיינדלה", "ציד המכשפות", "שש נשים מכוערות מדברות על יופי". בפברואר 2016 התמנה למנהל האמנותי של תיאטרון דימונה. בעקבות זאת, העתיק לבדו את מקום מגוריו מתל אביב לדימונה. אב לשלושה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. דירת שני חדרים – לליאת דרור וניר בן גל (1987) חמורים – לליאת דרור וניר בן גל (סוף שנות ה-80 של המאה ה-20) תא – לעידו תדמור (1990) במערבולת התשוקה – לליאת דרור וניר בן גל (1991) דיו-כן – לענבל פינטו (1993) בהמות – לעידו תדמור (2000). המיועד (1989) ארץ חדשה (1994) שְחוּר (1994) פיתוי (2002) מכתוב (2004) You're rejected – סרט אמריקאי (2008) אני ישנה וליבי ער (2009) גיא אוני (2011) Between the sand and the sky – סרט אמריקאי (2014). סיפור אהבה ארץ ישראלי (2017) הנסיך הקטן – כתיבה יחד עם נעמה שפירא, תיאטרון דימונה (2016) חזרתי אל הכפר – ערב שירים המבוסס על שיריו של המשורר הדרוזי נעים עריידי (1990) בין החומות – מופע פתיחה של פסטיבל עכו המבוסס על שיריו של המלחין רזי אבו באקר (1995) שרים נגד אלימות – מופע נגד אלימות בתיאטרון הבימה (2000). חורף 73 – מילים: שמואל הספרי, ביצוע: להקת חינוך מיוחד (1994) אבינו אברהם – מילים: שמואל הספרי, ביצוע: להקת חינוך מיוחד את השיר (1995) מכל משמר – מילים: שמואל הספרי, ביצוע: להקת חינוך מיוחד אשא עיני – מילים: ספר תהילים, ביצוע: להקת חינוך מיוחד "Near The River" (מלודיה). "קארבינה" – מופע קרקס-תיאטרון שהוצג בעכו (2010) "אליסה בארץ הפלאות" (בהשראת הספר) – ההצגה התארחה בהבימה ובחיפה (2012) "אפקט הפרפר" "קיו Q" – מופע המבוסס על שירי להקת קווין "פאנדאנגו". חמורים, שיר אהבה בערבית – מתוך "המופע" חמורים (1988) אנא בחיבק (שפירושו "אני אוהב אותך" בערבית) (1989) מלאכים באמריקה – פסקול ההצגה (1997) מוזאיקה – מוזיקת עולם, בשיתוף נעמה שפירא ומיכל נגרין (2002) (AVANTA DE LIBA (2004 כי בנו בחרת – פסקול ההצגה (2011) אורי וידיסלבסקי, באתר הבמה שירים שהלחין אורי וידיסלבסקי, באתר שירונט רון שוורץ, ‏אליסה הלוליינית, באתר גלובס, 25 בדצמבר 2014 אורי וידיסלבסקי, במיזם "אישים" לתיעוד היצירה הישראלית אורי וידיסלבסקי, במסד הנתונים הקולנועיים IMDb (באנגלית) אורי וידיסלבסקי, באתר "אידיבי", מאגר הידע העברי לקולנוע ישראלי ועולמי אורי וידיסלבסקי, באתר ספר הקולנוע הישראלי אורי וידיסלבסקי, באתר MusicBrainz (באנגלית) אורי וידיסלבסקי, דף שער בספרייה הלאומית אורי וידיסלבסקי, בארכיון הבימה מרב יודילוביץ', אורי וידיסלבסקי: "הניגון היהודי שוכן בתוכי", באתר ynet, 7 במאי 2013 יאיר אשכנזי, המלחין אורי וידיסלבסקי נבחר למנהל האמנותי של תיאטרון דימונה אף שאין לו ניסיון רב בבימוי, באתר הארץ, 16 בפברואר 2016 אייל מלובן, ליאור לרנר, מהפך: המלחין התל אביבי המוערך עובר לדימונה, באתר ynet, 21 בפברואר 2016